| ***Администрация на Mинистерския съвет*** | **Наръчник за изпълнение на Оперативна програма „Добро управление” 2014-2020** | ***Приложение III-T03-1*** |
| --- | --- | --- |
| ***Дирекция***  ***„Добро управление”*** | **МЕТОДОЛОГИЯ ЗА ФОРМИРАНЕ НА ИЗВАДКА ОТ ПРОЕКТИ/БЮДЖЕТНИ ЛИНИИ, СЪФИНАНСИРАНИ ОТ ОПЕРАТИВНА ПРОГРАМА „ДОБРО УПРАВЛЕНИЕ”,**  **ПОДЛЕЖАЩИ НА ПРОВЕРКА НА МЯСТО** | |
| Вариант на документа: 6 | *Одобрен от: Ръководителя на Управляващия орган на Оперативна програма „Добро управление”* | Дата: 24.06.2021 г. |

**МЕТОДОЛОГИЯ ЗА ФОРМИРАНЕ НА ИЗВАДКА ОТ ПРОЕКТИ/БЮДЖЕТНИ ЛИНИИ, СЪФИНАНСИРАНИ ОТ ОПЕРАТИВНА ПРОГРАМА „ДОБРО УПРАВЛЕНИЕ”, ПОДЛЕЖАЩИ НА ПРОВЕРКА НА МЯСТО**

**Цел на методологията:** Да определят критериите и процедурите за формиране на извадки при планирането на проверките на място на проекти/бюджетни линии, съфинансирани по ОПДУ, за целите на изготвянето на годишен план за проверки на място.

1. **Правно основание**

УО на ОПДУ извършва проверки на място при бенефициенти/партньори, включително на мястото на изпълнение на проекта, на извадков принцип, на база на настоящата методология, основана на оценка на риска съгласно чл. 23, ал. 1 от Наредба Н-3/22.05.2018 г.[[1]](#footnote-1) във връзка с чл. 125(5) от Регламент (ЕС) № 1303/2013[[2]](#footnote-2) и чл. 62, ал. 3 от Закона за управление на средствата от Европейските структурни и инвестиционни фондове (ЗУСЕСИФ). Извършват се и проверки на място за установяване спазването на правилото за дълготрайност на операциите по смисъла на чл. 71 от Регламент (ЕС) № 1303/2013.

1. **Приложими изисквания**

Допълнителни указания относно провеждането на проверки на място се съдържат в Указанията за държавите-членки относно управленските проверки за програмен период 2014-2020 г.[[3]](#footnote-3) Съгласно посочения документ проверките на място могат да бъдат извършвани на извадкова база, въз основа на оценка на риска. Управляващият орган определя размера на извадката по такъв начин, че да постигне разумна увереност относно законосъобразността и редовността на проектите/бюджетните линии, имайки предвид нивото на риска, идентифицирано от Управляващия орган за видовете бенефициенти.

Съгласно чл. 23, ал. 1 от Наредба Н-3/22.05.2018 г. Управляващият орган извършва проверки на място при бенефициенти/партньори на извадков принцип на база на методология, основана на оценка на риска, допълнена чрез случайна извадка.

1. **Методика за оценка на риска при планиране на проверки на място**

Началникът на отдел „Мониторинг и верификация“ (МВ) инициира прилагането на процедурата за оценка на риска по проекти/бюджетни линии и определя служителите, които ще извършат анализа на риска и изготвянето/актуализирането на годишния план за проверки на място.

Проектите/бюджетните линии, по които са разработени нови и/или е надградена функционалността на съществуващи информационни системи или регистри, се включват задължително в плана, ако срокът за изпълнението им изтича в интервала от 1 ноември на текущата година до 31 октомври на следващата (за която се отнася планът). Тези проекти не се включват в популациите за оценка на риска и за избор на случайна извадка.

Бюджетните линии по приоритетни оси 4 и 5 се изключват от популацията за оценка на риска, когато по тях вече е извършена проверка и при нея не са констатирани нарушения или нередности. Ако срокът за изпълнението на бюджетна линия изтича в интервала от 1 ноември на текущата година до 31 октомври на следващата (за която се отнася планът) и по тази бюджетна линия не е извършвана проверка на място, тя задължително се включва в плана.

Проверките на място (извън задължителните за включване в плана) се планират въз основа на извадка, основана на оценка на риска, допълнена със случайна извадка, от съвкупността от проектите/бюджетните линии в процес на изпълнение. След определяне на броя на проверките на място на оценените като рискови проекти/бюджетни линии въз основа на оценката на риска, на случаен принцип се избират за проверка проекти/бюджетни линии, оценени като не рискови, като броят им е 1/3 от рисковите проекти/бюджетни линии.

Отговорните служители МВ (оценителите) извършват оценката на риска на базата на двуфакторен модел:

* **Оценка** за настъпване на риска;
* **Тегло/въздействие** (последици от проявата) на събитието в случай на настъпване на риска.

Рисковите фактори, отразяващи основните сфери на риск за проектите/бюджетните линии, финансирани по ОПДУ са:

1. Бюджет на проекта/бюджетната линия (в лева)
2. Сложност на проекта/бюджетната линия – дейности
3. Сложност на проекта/бюджетна линия– партньорство и/или целеви групи
4. Опит на бенефициента
5. Опит на екипа за управление на проекта/бюджетната линия
6. Предвидени обществени поръчки
7. Промени в организационната структура на бенефициента/партньора
8. Промени в екипа за управление на проекта/бюджетната линия
9. Грешки, пропуски или наличие на индикатори за измама/ сигнали за нередност/регистрирани нередности по проекта/бюджетната линия, установени от УО, Одитния орган или Сертифициращия орган в процеса на мониторинга и верификацията или осъществен одит/проверка
10. Изпълнение на графика
11. Статус на обществените поръчки по време на изпълнение на проекта/бюджетната линия
12. Държавни помощи
13. Индикации за измами и нередности в инструмента ARACHNE

Отговорните служители МВ правят преглед на списъка на рисковите фактори, които ще бъдат оценявани при риск анализа на проектите/бюджетните линии, като го допълват и актуализират при необходимост.

Оценителите определят тегло/въздействие на събитието за всеки рисков фактор в случай на настъпване на риска по следната скала:

Теглото/въздействието за всеки рисков фактор е определено съобразно следната скала:

|  |  |
| --- | --- |
| **Тегло/въздействие/последици от проявата** | **Рейтинг** |
| Незначителни | 1 |
| Под средно значение | 2 |
| Средно значение/значими | 3 |
| Високо значение/много значими | 4 |
| Изключително значение/изключително значими (риск от неизпълнение на проекта) | 5 |

Оценителите извършват индивидуална оценка на ниво проект/бюджетна линия, като попълват Индивидуален оценъчен лист за всеки от тях (Приложение III-T03-2 към Процедура № III-03), в който посочват оценка за всеки фактор от 1 до 5 (оценка 1 се дава при най-нисък риск, а оценка 5 – при най-висок), както следва:

1. **Бюджет на проекта/бюджетната линия (в лева)**

|  |  |
| --- | --- |
| Над 2 000 000 | **5** |
| 1 000 000 - 1 999 999 | **4** |
| 500 000 – 999 999 | **3** |
| 200 000 – 499 999 | **2** |
| по-малко или равно на 199 999 | **1** |

Проектите/бюджетните линии с по-голям бюджет са обикновено свързани с по-сложно управление и отчитане. Отделно размерът на бюджета на проекта/бюджетната линия е от съществено значение по отношение на евентуалните щети при реализация на друг рисков фактор.

1. **Сложност на проекта/бюджетната линия – дейности**

|  |  |
| --- | --- |
| Голям брой разнородни дейности | **5** |
| Няколко разнородни, но последователни по характер и взаимосвързани дейности | **4** |
| Няколко разнородни дейности | **3** |
| Голям брой еднородни дейности | **2** |
| Една или повече еднородни дейности | **1** |

Сложността на проекта като заложени дейности е свързана с трудностите, които биха могли да възникнат при изпълнението.

1. **Сложност на проекта/бюджетната линия – партньорство и/или целеви групи**

|  |  |
| --- | --- |
| Има повече от един партньор и/или целеви групи извън администрацията на бенефициента/партньора | **5** |
| Има един партньор и една целева група извън администрацията на бенефициента/партньора | **4** |
| Има 1 партньор | **3** |
| Има една целева група, извън администрацията на бенефициента/партньора | **2** |
| Няма партньори и целева група извън администрацията на бенефициента/партньора | **1** |

Допълнителна характеристика на сложността на проекта е наличието на партньори по проекта, както и естеството на целевата група по отношение на администрацията на бенефициента.

1. **Опит на бенефициента**

|  |  |
| --- | --- |
| Отсъствие на опит в управлението на проекти, съфинансирани със средства на ЕС, или други проекти | **5** |
| Отсъствие на опит в управлението на проекти, съфинансирани със средства на ЕС, но наличие на опит по други проекти | **4** |
| Отсъствие на опит в управлението на проекти, съфинансирани със средства на ЕС, но наличие на опит по други проекти със сходен характер | **3** |
| Наличие на опит в управление на проекти, съфинансирани със средства на ЕС | **2** |
| Наличие на опит в управление на проекти по ОПДУ | **1** |

Опитът на бенефициента като организация по отношение на управлението на проекти е свързан с административния капацитет, познаването на процесите по управление и умението за адекватна реакция при появата на непредвидени обстоятелства.

1. **Опит на екипа за управление на проекта/бюджетната линия/бюджетната ляпроек**

|  |  |
| --- | --- |
| Отсъствие на опит в управлението на проекти и наличие на повече от 50 % външни експерти в екипа | **5** |
| Отсъствие на опит в управлението на проекти, съфинансирани със средства на ЕС, но наличие на опит по други проекти | **4** |
| Наличие на опит в управлението на проекти, съфинансирани със средства на ЕС, и наличие на повече от 50 % външни експерти в екипа | **3** |
| Наличие на опит в управлението на проекти, съфинансирани със средства на ЕС, и наличие на до 50 % външни експерти в екипа | **2** |
| Наличие на опит в управлението на проекти, съфинансирани със средства на ЕС, и наличие на екип, изцяло състоящ се от служители на администрацията на бенефициента | **1** |

Опитът на екипа в управлението на проекта/бюджетната линия е от изключително значение за успешното изпълнение на проекта. Като рисков фактор се оценяват липсата на опит на екипа и/или наличието в него на външни за бенефициента експерти.

1. **Предвидени обществени поръчки**

|  |  |
| --- | --- |
| По проекта/бюджетната линия са планирани:   * Четири или повече процедури на стойност над „прага за публична покана” или прага за “събиране на оферти с обява или покана до определени лица“ и поне две от тези процедури са над стойностния праг съответно по чл.19, ал.2, т. 22 от ЗОП (в сила до 14.04.2016 г.) или по чл. 20, ал. 1, т. 1 от ЗОП (в сила от 15.04.2016 г.); * Пет или повече процедури на стойност над „прага за публична покана” или прага за “събиране на оферти с обява или покана до определени лица“ и поне една от тези процедури е над стойностния праг съответно по чл.19, ал.2, т. 22 от ЗОП (в сила до 14.04.2016 г.) или по чл. 20, ал. 1, т. 1 от ЗОП (в сила от 15.04.2016 г.); * Шест или повече процедури на стойност над „прага за публична покана” по чл. 14, ал. 4 от ЗОП (в сила до 14.04.2016 г.) или над прага за “събиране на оферти с обява или покана до определени лица“ по чл. 20, ал. 3 от ЗОП (в сила от 15.04.2016 г.) \*; | **5** |
| По проекта/бюджетната линия са планирани:   * Четири или повече процедури на стойност над „прага за публична покана” по ЗОП (в сила до 14.04.2016 г.) или над прага за „събиране на оферти с обява или покана до определени лица“ по ЗОП (в сила от 15.04.2016 г.)”; * До три процедури (включително) на стойност над „прага за публична покана” по ЗОП (в сила до 14.04.2016 г.) или над прага за „събиране на оферти с обява или покана до определени лица“ и поне една от тези процедури е над стойностния праг съответно по чл. 19, ал. 2, т. 22 от ЗОП (в сила до 14.04.2016 г.) или по чл. 20, ал. 1, т. 1 от ЗОП (в сила от 15.04.2016 г.); * Поне две процедури над стойностния праг по чл. 19, ал. 2, т. 22 от ЗОП (в сила до 14.04.2016 г.) или по чл. 20, ал. 1, т. 1 от ЗОП (в сила от 15.04.2016 г.);\* | **4** |
| По проекта/бюджетната линия са планирани:   * Две или три процедури на стойност над „прага за публична покана” по ЗОП (в сила до 14.04.2016 г.) или над прага за „събиране на оферти с обява или покана до определени лица“ по ЗОП (в сила от 15.04.2016 г.); * Поне една процедура над стойностния праг по чл. 19, ал. 2, т. 22 от ЗОП (в сила до 14.04.2016 г.) или по чл. 20, ал. 1, т. 1 от ЗОП (в сила от 15.04.2016 г.)\*; | **3** |
| По проекта/бюджетната линия са планирани:   * Една процедура на стойност над „прага за публична покана” по ЗОП (в сила до 14.04.2016 г.) или над прага за „събиране на оферти с обява или покана до определени лица“ по ЗОП (в сила от 15.04.2016 г.); * Сключването на повече от три договора посредством „публична покана” по ЗОП (в сила до 14.04.2016 г.) или „събиране на оферти с обява или покана до определени лица“ по ЗОП (в сила от 15.04.2016 г.) \*; | **2** |
| По проекта/бюджетната линия не е предвидено провеждането на процедури. Планирано е само директно възлагане на договори и/или сключване на не повече от три договора посредством „публична покана” по ЗОП (в сила до 14.04.2016 г.) или „събиране на оферти с обява или покана до определени лица“ по ЗОП (в сила от 15.04.2016 г.). | **1** |

\**Достатъчно е да се установи наличието на едно от изброените условия*

По отношение на стойността/обема на поръчките в случая могат да бъдат обособени две основни категории обществени поръчки:

* Поръчки на стойност над праговете, предвидени в чл. 14, ал. 4 по ЗОП (в сила до 14.04.2016 г.) или по чл. 20, ал. 3 от ЗОП (в сила от 15.04.2016 г.), т.е. над праговете за сключване на договор съответно чрез публична покана или събиране на оферти с обява или покана до определени лица;
* Поръчки на стойност над праговете по чл. 19, ал. 2, т. 22 от ЗОП (в сила до 14.04.2016 г.) или по чл. 20, ал. 1, т. 1 от ЗОП (в сила от 15.04.2016 г.).

В случай че бенефициентът не е възложител по смисъла на ЗОП и прилага процедури по реда на Глава четвърта от Закона за управление на средствата от Европейските структурни и инвестиционни фондове и Постановление № 160 на МС от 01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, рисковият фактор „Обществени поръчки” се оценява по следната скала:

|  |  |
| --- | --- |
| По проекта е предвидено провеждането на три или повече процедури за избор с публична покана | **5** |
| По проекта е предвидено провеждането на една или две процедури за избор с публична покана | **3** |
| По проекта не е предвидено провеждането на процедури за избор с публична покана | **1** |

1. **Промени в организационната структура на бенефициента/партньора**

|  |  |
| --- | --- |
| Настъпили са значителни промени в структурата на организацията – бенефициент/партньор | **5** |
| Настъпили са промени в структурата на организацията – бенефициент/партньор без пряка връзка с изпълнението на проекта/бюджетната линия | **3** |
| Стабилна организационна структура на организацията – бенефициент/партньор за последната календарна година | **1** |

Значителни промени в структурата на организацията на бенефициента/партньора могат да окажат съществено влияние върху изпълнението на проекта/бюджетната линия в съответствие с индикативния график и/или плана за възлагане на обществените поръчки.

1. **Промени в екипа за управление на проекта/бюджетната линия**

|  |  |
| --- | --- |
| Промяна на повече от 50 % от членовете на екипа за управление на проекта/бюджетната линия | **5** |
| Промяна от 20 % до 50 % от членовете на екипа за управление на проекта/бюджетната линия | **4** |
| Промяна до 20 % от членовете на екипа за управление на проекта/бюджетната линия | **3** |
| Не са извършени промени в екипа за управление на проекта/бюджетната линия | **1** |

Промените в екипа за управление са свързани с потенциален спад на оперативния капацитет на бенефициента, забавяне и др.

1. **Грешки, пропуски или наличие на индикатори за измама[[4]](#footnote-4)/сигнали за нередност/регистрирани нередности по проекта/бюджетната линия, установени от УО, Одитния орган или Сертифициращия орган в процеса на мониторинга и верификацията или осъществен одит/проверка**

|  |  |
| --- | --- |
| Регистрирана нередност/наложена финансова корекция/наличие на индикатор за измама | **5** |
| Наличие на сигнал за нередност и/или несъществени грешки или пропуски в изпълнението и отчитането по проекта/бюджетната линия | **3** |
| Отсъствие на индикатори за измама/сигнали за нередност/регистрирани нередности | **1** |

При оценката на този фактор се наблюдава наличието на грешки, пропуски, регистрирани нередности, сигнали за нередност, индикатори за измама, докладвани от бенефициентите или установени от УО при извършване на документалните проверки и проверките на място в рамките на процеса по верификация, както и констатирани от Одитния или Сертифициращия орган при извършен одит/проверка.

1. **Изпълнение на графика**

|  |  |
| --- | --- |
| Изпълнение на дейност/и със значително закъснение спрямо индикативния график по проекта/бюджетната линия, което поставя в риск изпълнението на проекта/бюджетната линия в рамките на договорения срок | **5** |
| Изпълнение на дейностите в съответствие или със закъснение спрямо индикативния график по проекта/бюджетната линия, което не поставя в риск изпълнението на проекта/бюджетната линия в рамките на договорения срок | **1** |

Изпълнението на дейностите се оценява като се прави съпоставка между индикативния график, предвидените дейности и отчетеното изпълнение.

1. **Статус на обществените поръчки по време на изпълнение на проекта/бюджетната линия**/бюджетната линия

|  |  |
| --- | --- |
| В рамките на проекта/бюджетната линия:   * Две или повече процедури за обществени поръчки са били обжалвани и/или прекратени, не са налице всички сключени договори с изпълнителите по тези процедури и срокът за обжалване не е изтекъл; * Една процедура за обществена поръчка по праговете по чл. 20, ал.1, т. 1 от ЗОП е била обжалвана и/или прекратена и не е налице сключен договор с изпълнител по нея и срокът за обжалване не е изтекъл; * Един договор за обществена поръчка по праговете по чл. 20, ал.1, т. 1 от ЗОП е бил прекратен\* | **5** |
| В рамките на проекта/бюджетната линия:   * Една процедура за обществена поръчка на стойност под праговете по чл. 20, ал.1, т. 1 от ЗОП е била обжалвана или прекратена, не е налице сключен договор с изпълнител по нея и срокът за обжалване не е изтекъл; * Един договор за обществена поръчка на стойност под праговете по чл. 20, ал.1, т. 1 от ЗОП е бил прекратен\* | **3** |
| В рамките на проекта/бюджетната линия:   * Няма информация за обжалвани или прекратени процедури или договори за обществени поръчки; * Процедурите са проведени и са сключени договори с изпълнители или ако не са сключени договори, срокът за обжалване е изтекъл и процедурата не се обжалва. | **1** |

*\* Достатъчно е да се установи наличието на едно от изброените условия*

Обществените поръчки включват поредица от нормативноустановени етапи (действия на определени субекти), които имат за цел да доведат до сключването на законосъобразен договор за обществена поръчка.

Първата таблица по т. 6 анализира обществените поръчки единствено от гледна точка на техния брой и стойност (т.е. отчита се най-вече тяхната по-голяма сложност и значение за постигане на целите на проекта и то реално преди проектът да е стартирал), но тя не взима под внимание динамичния характер на обществените поръчки. Значителна част от рисковете, свързани с провеждането на обществените поръчки, се проявяват едва след стартирането им по реда на ЗОП. Установяването на незаконосъобразност или несъответствия в обществената поръчка може да доведе до нейното обжалване и/или прекратяване, което в по-голяма или по-малка степен ще има отражение върху пълното, точно и навременно изпълнение на дейностите по проекта/бюджетната линия.

1. **Държавни помощи**

|  |  |
| --- | --- |
| Наличие на условия, които бенефициентът трябва да спази, с цел запазване на характера на финансиране извън обхвата на „държавна помощ“ съгласно чл. 107 от ДФЕС | **5** |
| Отпускане на финансиране в режим на минимална помощ | **3** |
| Еднозначна хипотеза за липса на държавна помощ | **1** |

Наличието на условия, които бенефициентът трябва да спази, с цел запазване на характера на финансиране извън обхвата на „държавна помощ“ или прилагането на режим на минимална помощ изисква по-задълбочен контрол с цел недопускане на отклонение от правилата, което би могло да доведе до съществени последици от налагане на финансови корекции.

1. **Индикации за измами и нередности в инструмента ARACHNE**

|  |  |
| --- | --- |
| Общият резултат за проекта в **ARACHNE** е в интервала 41-50 | **5** |
| Общият резултат за проекта в ARACHNE е в интервала 31-40 | **4** |
| Общият резултат за проекта в ARACHNE е в интервала 16-30 | **2** |
| Общият резултат за проекта в ARACHNE е в интервала 1-15 | **1** |

АРАХНЕ е софтуерен инструмент за измерване на риска от измами и нередности който способства определянето на рисковите проекти въз основа на седем критерия, като общият резултат за проекта е функция от резултатите по отделните критерии.

**Индивидуален оценъчен лист (Приложение III-T03-2 към Процедура № III-03)**

|  |  |  |  |  |
| --- | --- | --- | --- | --- |
| **№** | **Риск** | **Оценка**  **(от 1 до 5)** | **Тегло**  **(от 1 до 5)** | **Общо**  **(оценка\*тегло)** |
| 1. | Бюджет на проекта/бюджетната линия (в лева) |  |  |  |
| 2. | Сложност на проекта/бюджетната линия – дейности |  |  |  |
| 3. | Сложност на проекта/бюджетна линия– партньорство и/или целеви групи |  |  |  |
| 4. | Опит на бенефициента |  |  |  |
| 5. | Опит на екипа за управление на проекта/бюджетната линия |  |  |  |
| 6. | Предвидени обществени поръчки |  |  |  |
| 7. | Промени в организационната структура на бенефициента/ партньора |  |  |  |
| 8. | Промени в екипа за управление на проекта/бюджетната линия |  |  |  |
| 9. | Грешки, пропуски или наличие на индикатори за измама/ сигнали за нередност/регистрирани нередности по проекта/ бюджетната линия, установени от УО, Одитния орган или Сертифициращия орган в процеса на мониторинга и верификацията или осъществен одит/проверка |  |  |  |
| 10. | Изпълнение на графика |  |  |  |
| 11. | Статус на обществените поръчки по време на изпълнение на проекта/бюджетната линия |  |  |  |
| 12. | Държавни помощи |  |  |  |
| 13. | Индикации за измами и нередности в инструмента ARACHNE |  |  |  |
| **Максимална възможна стойност на общия риск (А)** |  |  |  |  |
| **Общ риск (Б)** |  |  |  |  |
| **Общ риск в % (В)** |  |  |  |  |

**Максималната възможна стойност на общия риск (А)** се изчислява като сбор от произведенията на максималната оценка (5) на всеки рисков фактор и определеното за него тегло.

**Общият риск (Б)** се изчислява като сбор от произведенията на индивидуалната оценка за всеки рисков фактор (от 1 до 5) и определеното за него тегло (от 1 до 5).

**Общият риск в % (В)** се получава, като общият риск (Б) се раздели на максималната възможна стойност на общия риск (А).

След като моделът се приложи за всеки отделен проект/бюджетна линия от съвкупността, рисковите проекти/бюджетни линии, които при изчислението са получили общ риск в % (В) равен и по-висок от 45 % стават приоритетни за извършване на проверка на място. Горният процент представлява границата на общия риск в проценти, при която всички рискови фактори са със средна оценка 2,25 (по-ниско от средната 2,5) и средно тегло 3 (средно значение/значими).

Изготвя се списък на оценените проекти/бюджетни линии, които се подреждат низходящо по признак „Общ риск в % (В)“.

1. **Методика за формиране на случайна извадка**

За формиране на случайната извадка се изпълняват следните стъпки:

1. Определя се списък с единиците от генералната съвкупност – всички проекти/бюджетни линии в процес на изпълнение с изключение на оценените като рискови (те влизат в плана на това основание) и задължителните за проверка проекти/бюджетни линии, описани по-горе.
2. Проектите/бюджетните линии се подреждат в списъка низходящо, съобразно датата на сключване на договора/подписване на заповедта за предоставяне на БФП (в хронологична последователност от по-нови към по-стари).
3. За да се осигури еднакъв шанс на всяка единица от списъка с единиците от генералната съвкупност да попадне в извадката, се прилага систематичен способ посредством определена „стъпка“ – интервал на подбора. Интервалът на подбора се определя по формулата:

I =

където:

I е интервал на подбора, цяло число, закръглено надолу;

N e броят на единиците в генералната съвкупност;

n е броя на единиците в извадката – брой на проверките, които ще се включат в плана въз основа на случайна извадка. Броят се определя като 1/3 от рисковите проекти.

1. Прилага се „стъпката“ (интервалът на подбора) и се определят конкретните проекти/бюджетни линии с поредни номера от списъка по т. 2, които са кратни на I.
2. Изготвя се списък на избраните проекти по т. 4.
3. **Проверки на място за спазване на правилото за дълготрайност по смисъла на чл. 71 от Регламент (ЕС) № 1303/2013**

Съгласно чл. 71, параграф 1 от Регламент (ЕС) № 1303/2013 операциите, включващи инвестиции в инфраструктура или производствени инвестиции, възстановяват приноса от европейските структурни и инвестиционни фондове, ако в срок от пет години от крайното плащане към бенефициента или в рамките на периода от време, определен в правилата за държавна помощ — когато е приложимо — подлежат на едно от следните:

а) прекратяване или преместване на производствена дейност извън програмния район;

б) промяна на собствеността на дадена позиция от инфраструктурата, която дава на дадено търговско дружество или публичноправна организация неправомерно преимущество;

в) значителна промяна, която засяга естеството, целите или условията за изпълнение и която би довела до подкопаване на нейните първоначални цели.

ОПДУ се финансира от Европейския социален фонд (ЕСФ). Параграф 3 на чл. 71 постановява, че операциите, подкрепяни от ЕСФ, и операциите, подкрепяни от другите европейски структурни и инвестиционни фондове, които не са инвестиции в инфраструктура или производствени инвестиции, възстановяват приноса от фонда само когато са обвързани със задължение за поддържане на инвестициите съгласно приложимите правила за държавните помощи и когато претърпяват прекратяване или преместване на производствена дейност в рамките на периода, определен в тези правила. По проектите по ОПДУ не се предоставя държавна помощ и в този смисъл не са установени задължения за дълготрайност в този контекст.

Съгласно чл. 13, параграф 4 от Регламент (ЕС) № 1304/2013[[5]](#footnote-5) в допълнение към разходите, посочени в член 69, параграф 3 от Регламент (ЕС) № 1303/2013, разходите по закупуване на инфраструктура, земя и недвижимо имущество не са допустими за участие от страна на ЕСФ.

Регламенти (ЕС) № 1303/2013 и 1304/2013 не дават определение на понятието „инфраструктура“, поради което то трябва да се тълкува в съответствие с общите принципи на закона, специфичните правила в националното законодателство и като се вземат предвид дефинициите, използвани в политика на сближаване през предходните програмни периоди. Въз основа на определението за инфраструктура, използвано през предходните програмни периоди, тя се счита за материален актив с постоянен характер, който отговаря на следните условия:

* с недвижим характер е (трайно прикрепен към земята, или към имот, който е трайно прикрепен към земята и в този случай губи своята самостоятелна идентичност и става част от недвижимия имот, към който е прикрепен);
* при нормални условия на употреба, включително разумни грижи и поддръжка, той има неограничен живот;
* запазва първоначалната си форма и външен вид при използване.

Нематериални активи като софтуер и информационни системи, както и хардуер и оборудване, които се финансират по ОПДУ, не попадат в обхвата на понятието „инфраструктура“ и са допустими за финансиране в рамките на ЕСФ. По ОПДУ по изключение са допустими разходи за инфраструктура съгласно чл. 98, параграф 2 от Регламент (ЕС) № 1303/2013 и чл. 22 от ПМС № 189/28.7.2016 г.[[6]](#footnote-6) чрез допълващо финансиране по правилата на Европейския фонд за регионално развитие (ЕФРР). В тази връзка задължението за дълготрайност по смисъла на чл. 71, параграф 1 от Регламент (ЕС) № 1303/2013 се отнася единствено за проекти, по които е допустимо допълващо финансиране по правилата за ЕФРР за изграждане на сгради, за извършване на основни ремонти и реконструкция на сгради и/или за закупуване на активи, отговарящи на условията за инфраструктура, посочени по-горе.

Проверка на място на тези проекти се извършва през третата и петата година след крайното плащане към бенефициента (преди изтичане на срока от пет години по чл. 71, параграф 1 от Регламент (ЕС) № 1303/2013).

1. **Окончателно формиране на извадката**

В плана за проверките на място задължително се включват:

1. Проектите/бюджетните линии, по които са разработени нови и/или е надградена функционалността на съществуващи информационни системи или регистри, срокът за изпълнението на които изтича в интервала от 1 ноември на текущата година до 31 октомври на следващата (за която се отнася планът).
2. Бюджетни линии, срокът за изпълнението на които изтича в интервала от 1 ноември на текущата година до 31 октомври на следващата (за която се отнася планът) и по съответните бюджетни линии не е извършвана проверка на място.
3. Проекти/бюджетни линии, по които следва да се извърши проверка за спазване на правилото за дълготрайност съгласно раздел V на настоящата методология.
4. Проектите, оценени като рискови при анализа на риска.
5. Проектите/бюджетните линии, избрани чрез случайната извадка.
6. **Оценка на ресурсите**

При годишното планиране на проверките на място следва да се отчетат наличните човешки ресурси за осъществяване на тази част от дейността на УО. Проверките на място се осъществяват от служители на отдел МВ в дирекция „Добро управление”.

В таблицата по-долу е представено разпределението на ресурсите:

|  |  |  |  |  |  |  |
| --- | --- | --- | --- | --- | --- | --- |
| **Брой служители от отдел МВ, ангажирани с мониторинг и верификация** | **Общо разполагаеми човекодни на служителите от отдел МВ, ангажирани с мониторинг и верификация[[7]](#footnote-7)** | **Ефективно разполагаеми човекодни на служителите от отдел МВ, ангажирани с мониторинг и верификация[[8]](#footnote-8)** | **Общ брой на проверките за ……г.[[9]](#footnote-9)** | **Общо необходими човекодни за извършването на планираните**  **проверки на място**  **(колона 4\*5 дни)[[10]](#footnote-10)** | **Оценка на наличния капацитет**  **(колона5/**  **колона 3)** | **Забележка** |
| **1** | **2** | **3** | **4** | **5** | **6** | **7** |
|  |  |  |  |  |  |  |

В зависимост от получения в колона 6 резултат, представляващ процентът на ефективно разполагаемите човекодни на служителите от отдел МВ ангажирани с извършването на проверки на място, се извършва преценка дали е налице достатъчен административен капацитет за изпълнение на планираните проверки на място със собствен човешки ресурс. В случай че такъв не е налице, началникът на отдел МВ докладва въпроса на ръководителя на УО. Последният в рамките на своята компетентност може да вземе решение за пренасочване на допълнителен вътрешен човешки ресурси или за възлагане на дейността или част от нея на външен изпълнител.

1. Наредба № Н-3 от 22 май 2018 г. за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество [↑](#footnote-ref-1)
2. Регламент (ЕС) № 1303/2013 на Европейския Парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета [↑](#footnote-ref-2)
3. Guidance for Member States on Management verifications (Programming period 2014- 2020) [↑](#footnote-ref-3)
4. Съгласно Приложение № 2 към Препоръчителни ограничителни контролни мерки към Насоките за държавите членки и органите, които отговарят за програмите за оценка на риска от измами и ефективни и пропорционални мерки за борба с измамите [↑](#footnote-ref-4)
5. Регламент (ЕС) № 1304/2013 на Европейския парламент и на Съвета от 17 декември 2013 г. относно Европейския социален фонд и за отмяна на Регламент (ЕО) № 1081/2006 на Съвета [↑](#footnote-ref-5)
6. Постановление № 189 на МС от 28.07.2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. [↑](#footnote-ref-6)
7. Изчислява се като произведение на стойността от колона 1 и броя на работните дни за годината, за която се изготвя планът. [↑](#footnote-ref-7)
8. Изчислява се като от стойността на колона 2 се приспаднат дните на платен годишен отпуск (средно 28 дни за всеки експерт), предполагаеми болнични (средно 10 дни за всеки експерт) и време за обучение (средно 15 дни за всеки експерт). [↑](#footnote-ref-8)
9. Годината, за която се изготвя планът. [↑](#footnote-ref-9)
10. Ориентировъчният брой дни, необходими за една проверка, включително времето за планиране и докладване на резултатите, е 5 работни дни. [↑](#footnote-ref-10)